

ที่ มท ๐๘20.2/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

เมษายน 2๕65

เรื่อง ข้อเสนอการจัดการของเสียอันตรายจากชุมชนที่เหมาะสมสำหรับองค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือกรมควบคุมมลพิษ ที่ ทส 0304/4793 ลงวันที่ 24 กุมภาพันธ์ 2565

จำนวน 1 ฉบับ

2. ข้อเสนอการจัดการของเสียจากชุมชนที่เหมาะสมสำหรับองค์กรปกครองส่วนท้องถิ่น

จำนวน 1 ฉบับ

3. คู่มือการปฏิบัติงานด้านการจัดการของเสียอันตรายชุมชนสำหรับองค์กรปกครองส่วนท้องถิ่น   
 จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากกรมควบคุมมลพิษ สถานการณ์ขยะมูลฝอยและของเสียอันตรายของประเทศไทย ปี 2564 ของเสียอันตรายจากชุมชนได้รับการจัดการอย่างถูกต้อง  
เพียงร้อยละ 22 ซึ่งตามที่กระทรวงทรัพยากรธรรมชาติและสิ่งแวดล้อมได้ดำเนินโครงการเพิ่มประสิทธิภาพองค์กรปกครองส่วนท้องถิ่นในการบริหารจัดการของเสียอันตรายชุมชน ซากผลิตภัณฑ์เครื่องใช้ไฟฟ้าและอุปกรณ์อิเล็กทรอนิกส์มาอย่างต่อเนื่อง ตั้งแต่ปี 2560 พบว่า การบริหารจัดการของเสียอันตรายจากชุมชนยังไม่มีประสิทธิภาพเท่าที่ควร ประชาชนบางส่วนยังไม่ตระหนักและให้ความสำคัญกับการแยกทิ้งของเสียอันตราย   
มีข้อจำกัดเกี่ยวกับการบริหารจัดการของเสียอันตรายจากชุมชนในระดับจังหวัด รวมทั้งกฎระเบียบที่จะสนับสนุนการบริหารจัดการ กรมควบคุมมลพิษจึงเสนอข้อเสนอการจัดการของเสียจากชุมชนที่เหมาะสมสำหรับองค์กรปกครองส่วนท้องถิ่น

ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งให้สำนักงานส่งเสริม  
การปกครองท้องถิ่นจังหวัดสนับสนุนให้องค์กรปกครองส่วนท้องถิ่นดำเนินการตามรูปแบบการจัดการ  
ของเสียอันตรายจากชุมชนที่เหมาะสมสำหรับองค์กรปกครองส่วนท้องถิ่นตามคู่มือการปฏิบัติงานด้านการจัดการของเสียอันตรายชุมชนสำหรับองค์กรปกครองส่วนท้องถิ่น รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น



แนวทางและคู่มือการปฏิบัติงาน

ด้านการจัดการของเสียอันตรายชุมชนสำหรับองค์กรปกครองส่วนท้องถิ่น

กองสิ่งแวดล้อมท้องถิ่น

กลุ่มงานสิ่งแวดล้อม

โทร. 0 ๒๒๔๑ ๙๐๐๐ ต่อ 2112

ไปรษณีย์อิเล็กทรอนิกส์ sarabun@dla.go.th